La Llei 6/1988, forestal de Catalunya, regula en el capítol II, relatiu a la prevenció de plagues i incendis forestals, i concretament en els articles 34, 35, 36, 37 i 38, les agrupacions de Defensa Forestal (ADF), i els atorga personalitat jurídica plena per facilitar la tasca important que en col·laboració amb l'Administració local i els particulars, han de portar a terme aquestes agrupacions en matèria de prevenció, actuació immediata i suport a l'extinció dels incendis forestals.
D'acord amb la normativa esmentada i en el marc de la cooperació i col·laboració econòmica de l'Administració de la Generalitat amb les ADF de Catalunya, és d'interès establir i concedir una línia d'ajuts econòmics amb la finalitat de contribuir al manteniment del dispositiu operatiu de les ADF i potenciar les actuacions de prevenció, actuació immediata i suport a l'extinció dels incendis forestals, mitjançant l'adquisició del material específic necessari per a les tasques que els són pròpies.
D'acord amb el Reglament (CE) núm. 1698/2005, del Consell, de 20 de setembre, d'ajuts al desenvolupament rural a càrrec del Fons Europeu Agrícola de Desenvolupament Rural (FEADER), el Programa de Desenvolupament Rural de Catalunya per al període de programació 2007-2013 (PDR), aprovat pel Govern de la Generalitat de Catalunya en data 22 de maig de 2007 i per la Comissió Europea, mitjançant la Decisió C(2008) 702, de 15 de febrer de 2008, modificada per la Decisió C (2009) 10340, de 14 de desembre de 2009, i per la Decisió C (2010) 8294 final, de 30 de novembre de 2010, preveu dins l'Eix 2 mesura 226, ajuts destinats a la prevenció d'incendis forestals.
Conseqüentment, valorada la conveniència de donar suport a aquest sector rural mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General del Medi Natural i Biodiversitat, i en ús de les atribucions que m'han estat conferides,
Aprovar les bases reguladores dels ajuts destinats a l'adquisició de material per a les agrupacions de Defensa Forestal que es publiquen en l'annex 1, així com la relació del material subvencionables que figura en l'annex 2 d'aquesta Ordre.
2.1 Convocar per a 2012 els ajuts destinats a l'adquisició de material per a les agrupacions de Defensa Forestal d'acord amb les bases reguladores aprovades a l'article 1 precedent.
2.2 El termini de presentació de sol·licituds serà de 20 dies naturals, que computa des de l'endemà de la publicació d'aquesta Ordre al DOGC.
2.3 Els ajuts que preveu aquesta Ordre, per un import total de 724.637,68 euros tenen caràcter de cofinançats pel Fons Europeu Agrícola de Desenvolupament Rural (FEADER) i pel Ministeri de Medi Ambient, i Medi Rural i Marí, d'acord amb el que preveu el Programa de desenvolupament rural de Catalunya 2007-2013.
L'aportació del Departament d'Agricultura, Ramaderia, Pesca, Alimentació i Medi Natural (DAAM) i del Ministeri d'Agricultura, Alimentació i Medi Ambient (MAGRAMA) va a càrrec de la partida pressupostària AG07D/782000100/5510 dels pressupostos del DAAM per a l'any 2012 amb un import màxim de 500.000,00 euros, la qual cosa suposa el 69% del finançament d'aquests ajuts.
S'estableix un import addicional estimat de 224.637,68 euros que es correspon amb l'aportació financera del fons FEADER, que representaria el 31% del finançament d'aquests ajuts.
L'aplicació d'aquesta quantitat addicional resta condicionada a la disponibilitat efectiva del crèdit en el moment anterior a la resolució de concessió.
D'acord amb l'establert en el Reglament (CE) 1698/2005, del Consell, de 20 de setembre de 2005, per als ajuts forestals, la contrapartida al FEADER finançada a través de la Generalitat i del MAGRAMA tenen naturalesa d'ajut d'estat, i la Comissió, mitjançant Decisió C (2010) 1337 final, de 8 de març de 2011, ha declarat la seva compatibilitat amb el mercat interior i ha identificat l'ajut a la mesura 226 del PDR amb el número N-442/2010.
2.4 Els ajuts que es concedeixen en aquesta convocatòria no poden superar els imports màxims següents:
L'import de l'ajut no pot ser superior a 2.200,00 euros per municipi integrant de l'ADF.
L'import màxim per ADF no pot ser superior a 14.000,00 euros.
2.5 L'òrgan instructor dels expedients d'ajut és el Servei de Prevenció d'Incendis Forestals.
2.6 L'òrgan competent per a emetre la resolució sobre les sol·licituds és la persona titular de la Direcció General del Medi Natural i Biodiversitat.
A aquests efectes, es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel cap o la cap del Servei de Prevenció d'Incendis Forestals, el cap o la cap de la Secció de Prevenció d'Incendis Forestals i el cap o la cap la de Secció d'Inspecció.
2.7 El termini màxim per emetre la resolució i notificar-la per escrit a la persona sol·licitant serà de 4 mesos, a comptar des de la data en què finalitza el termini de presentació de sol·licituds.
En cas de manca de resolució expressa, la sol·licitud es considera desestimada per silenci administratiu.
2.8 Contra la resolució del director o la directora general del Medi Natural i Biodiversitat que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per a resoldre i notificar, tal com estableix l'apartat anterior.
2.9 El termini màxim per realitzar les actuacions i justificar-les finalitza el 30 d'octubre de 2012.
2.10 Els ajuts concedits a les persones físiques per un import superior a 3.000,00 euros i els ajuts concedits a persones jurídiques es faran públics al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya (DOGC).
Barcelona, 17 de juliol de 2012
L'objecte dels ajuts que estableix l'Ordre és l'adquisició de material per a les agrupacions de Defensa Forestal (ADF).
Poden ser beneficiàries d'aquests ajuts les ADF que compleixin els requisits següents:
a) Han d'estar legalment constituïdes i inscrites al registre d'ADF de la Direcció General del Medi Natural i Biodiversitat del Departament d'Agricultura, Ramaderia, Pesca, Alimentació i Medi Natural, i tenir la composició de la Junta Directiva actualitzada a l'esmentat registre.
b) No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions ni les que impedeixen tenir la condició de persona beneficiària en el Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya.
3.1 Seran subvencionables per aquesta Ordre el material relacionat a l'annex 2 d'aquesta Ordre.
Aquest material ha de complir les condicions següents:
a) Tot material que rebi alguna mena de subvenció regulada en aquestes bases, ja sigui en la seva totalitat o amb cofinançament, ha de ser propietat de l'ADF, utilitzat únicament i exclusivament per a finalitats de l'ADF i només per membres d'una ADF que no rebin cap remuneració per la utilització d'aquest material.
b) Els vehicles, on s'instal·lin equips, han d'estar pintats de color groc (RAL 1023) i identificats.
Aquesta identificació es farà únicament amb escuts, símbols o distintius propis de les ADF.
La instal·lació d'equips en qualsevol altre vehicle que no compleixi els requisits anteriors ha de tenir l'autorització expressa i escrita del director o la directora general del Medi Natural i Biodiversitat.
4.1 L'ajut té caràcter de subvenció directament aplicable a les despeses ocasionades per les actuacions a què es refereix l'apartat 3 d'aquestes bases reguladores.
4.2 Els imports màxims de l'ajut per ADF beneficiària seran establerts en la convocatòria corresponent.
4.3 La quantia màxima destinada a aquests ajuts i l'aplicació pressupostària a la qual s'ha d'imputar és la que determinen les respectives convocatòries.
4.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats que estableix l'apartat 5 d'aquestes bases reguladores.
—5 Criteris d'atribució i prioritats
En el cas que l'import total de les sol·licituds presentades superi la dotació pressupostària disponible per a aquests ajuts, s'atendran les sol·licituds d'acord els criteris de priorització i dins d'aquests d'acord amb la puntuació que s'atorgui sobre la base dels següents criteris de atribució:
Prioritat 1: es prioritzarà els municipis d'Alt risc d'incendi forestal, entenen per municipis d'Alt risc els que estableix el Decret 64/1995 o el Pla INFOCAT 2003, en el seu annex 1 punt A1.1.1.
Dins d'aquesta prioritat hi haurà les següents subprioritats:
Dins de cada prioritat i subprioritat es tindran en compte els següents criteris d'atribució:
a) Municipis dins de perímetres de protecció prioritària: 1 punt per cada municipi de l'ADF inclòs dins d'un PPP.
b) Material propi de l'ADF (fins a un màxim de 11 punts):
b.1) Fins a un màxim de 5 punts: 1 punt per cada cuba (de 2.000 litres o més) propietat de l'ADF, pintada de groc (RAL 1023) i rotulada a nom de l'ADF.
b.2) Fins a un màxim de 3 punts: 1 punt per cada vehicle tot terreny 4x4, camió o tractor, propietat de l'ADF.
El vehicles tot terreny 4x4 i els camions, per a poder ser valorats han de complir, a més a més, les següents condicions: han d'estar pintats de groc (RAL 1023), retolats a nom de l'ADF i únicament de l'ADF, sense cap altre logotip de cap altra entitat i utilitzats, únicament, per membres de l'ADF, per tasques de l'ADF i per personal no remunerat per aquestes tasques.
b.3) Fins a un màxim de 3 punts: 1 punt per cada mitja canya, polidozer o desbrossadora de tractor, propietat de l'ADF.
En el cas que no existeixin disponibilitats financeres suficients per atendre les sol·licituds de l'últim tram de puntuació es reduirà proporcionalment la intensitat de l'ajut per aquestes sol·licituds.
No obstant, s'exceptuarà del requisit de fixar un ordre de prelació entre les sol·licituds presentades que reuneixen els requisits establerts si el crèdit consignat a la convocatòria és suficient per atendre totes aquestes sol·licituds.
—6 Concurrència amb altres ajuts
6.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer comunitari), d'acord amb el que estableix l'article 70.7 del Reglament (CE) núm. 1698/2005, del Consell, de 20 de setembre (DOUE L 277, de 21.10.2005).
6.2 Els ajuts regulats en aquestes bases són incompatibles amb altres que, per la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
7.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://www.gencat.cat/agricultura/ajuts/ o obtenir en qualsevol dependència del DAAM.
Aquestes sol·licituds s'adreçaran a la Direcció General del Medi Natural i Biodiversitat, i es presentaran a les oficines comarcals del Departament d'Agricultura, Ramaderia, Pesca, Alimentació i Medi Natural, preferentment, sens perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost, dins el termini establert a la convocatòria.
Les sol·licituds presentades fora de termini o en les que l'ADF sol·licitant no compleixi els requisits del punt 2 d'aquestes bases reguladores no s'admetran a tràmit.
L'òrgan competent per resoldre sobre la inadmissió és l'òrgan instructor establert en la convocatòria corresponent.
7.2 Amb les sol·licituds s'ha d'adjuntar la documentació que es relaciona a continuació.
No obstant, no caldrà presentar la documentació que ja s'hagi presentat anteriorment al DAAM i de la qual no hagin variat les dades i continuïn essent vigents.
En aquest cas, quan s'iniciï el procediment administratiu en una oficina del DAAM diferent a la que es va presentar la documentació caldrà indicar en l'imprès de sol·licitud el procediment, campanya o any i unitat del DAAM en la qual es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat al DAAM a obtenir aquesta informació d'acord amb l'establert en l'apartat 7.4.
b) Memòria descriptiva on constin els objectius de cada actuació, el pressupost desglossat i els imports sol·licitats.
En aquesta memòria i pressupost quedaran clarament desglossades les actuacions que corresponen a cadascun dels tipus previst a l'annex, pels quals es demana subvenció, d'acord amb el model normalitzat disponible a l'adreça d'Internet indicada en el punt 7.1 d'aquestes bases.
c) Certificat de l'acord de la Junta Directiva de l'ADF de sol·licitar l'ajut i acceptar els compromisos corresponents, d'acord amb el model normalitzat disponible a l'adreça d'Internet indicada en el punt 7.1 d'aquestes bases.
d) Imprès de dades per a la valoració, d'acord amb el model normalitzat disponible a l'adreça d'Internet indicada a l'apartat 7.1 d'aquestes bases reguladores.
e) Quan l'import de la despesa subvencionable superi les quanties establertes en el Reial decret 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'hauran d'aportar en la justificació, o, en el seu cas, en la sol·licitud de subvenció, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
7.3 L'imprès de sol·licitud inclourà declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany a l'ADF beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni incórrer en els supòsits de l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 6 d'aquestes bases, referit a la concurrència amb altres ajuts.
d) Si l'IVA està suportat de forma definitiva per l'ADF i si és consumidora final o no.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
g) Declaració conforme l'ADF està legalment constituïda i inscrita en el registre d'ADF de la Direcció General del Medi Natural i Biodiversitat del Departament d'Agricultura, Ramaderia, Pesca, Alimentació i Medi Natural, i tenen la junta directiva actualitzada a l'esmentat Registre.
h) Declaració conforme el material detallat a l'imprès de valoració compleix els requisits establerts al punt 3 d'aquestes bases per a poder ésser valorat.
i) Sobre la conformitat de les còpies que hagi aportat durant qualsevol fase del procediment amb l'original corresponent.
7.4 La presentació de la sol·licitud de l'ajut per part de la persona interessada comportarà l'autorització al DAAM per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
7.5 Si la sol·licitud no reuneix els requisits previstos o no s'hi adjunta tota la documentació requerida, s'atorgarà a la persona sol·licitant un termini de deu dies per tal que esmeni la deficiència detectada o aporti la documentació requerida, amb la indicació que si no ho fa s'entendrà que desisteix de la seva sol·licitud, prèvia notificació de la resolució de l'òrgan instructor establert en la convocatòria corresponent.
—8 Compromisos i obligacions de les persones beneficiàries
A més de l'obligació de justificació, els/les beneficiaris/àries de les subvencions tenen les obligacions següents:
b) Comunicar al Departament d'Agricultura, Ramaderia, Pesca, Alimentació i Medi Natural qualsevol modificació en l'actuació subvencionada o en el seu cost o qualsevol canvi en la destinació de la subvenció.
Per tal que les modificacions siguin acceptades per l'òrgan que concedeix la subvenció, és necessari que estiguin degudament motivades, que no impliquin variar la finalitat de la subvenció i que es presentin amb una antelació mínima d'un mes abans de finalitzar el termini de justificació.
La resolució per la qual s'accepten les modificacions ha d'indicar si aquestes impliquen la modificació de l'import de la subvenció.
En cas de manca de resolució i notificació en el termini d'un mes es consideren no autoritzades les modificacions comunicades.
c) Comunicar al Departament d'Agricultura, Ramaderia, Pesca, Alimentació i Medi Natural l'obtenció d'altres subvencions per a la mateixa finalitat diferents a les indicades a la sol·licitud, procedents de qualsevol de les administracions o entitats públiques o privades nacionals o internacionals.
Aquesta comunicació pot donar lloc a la modificació de l'import de la subvenció per l'òrgan concedent.
d) Sotmetre's a les actuacions de comprovació del Departament d'Agricultura, Ramaderia, Pesca, Alimentació i Medi Natural i a les actuacions de control de la Intervenció General de la Generalitat, la Sindicatura de Comptes o altres òrgans competents, i aportar tota la informació i documentació que els sigui requerida en l'exercici de les actuacions anteriors, així com sotmetre's a les actuacions de control relatives als reglaments europeus que regulen els fons FEADER, per a les ajudes finançades per aquest Fons.
f) Procedir al reintegrament dels fons percebuts en el cas de revocació de la subvenció en els termes que s'indiqui a la resolució corresponent.
g) Mantenir durant cinc anys, a partir de la data de certificació de l'actuació subvencionada, el material adscrit a la finalitat pròpia de l'ADF i complir les condicions de la base 3.1.
9.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.3 Quan les sol·licituds subvencionables superin les disponibilitats pressupostàries, la Comissió de valoració determinarà l'assignació del pressupost, d'acord amb les prioritats i els criteris d'atribució establerts en l'apartat 5 d'aquestes bases reguladores.
9.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
9.5 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb els que es finança l'ajut i l'import que prové del FEADER (indicant l'Eix del Programa al que pertany l'ajut), així com la resta de fons.
9.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'administració.
10.1 Les persones beneficiàries han de realitzar les actuacions objecte dels ajuts i justificar-les en el termini que s'indiqui a la corresponent convocatòria, dins l'any de la convocatòria, per tal que es pugui procedir a la certificació i comprovació de l'execució de les activitats previstes.
10.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
10.3 La documentació justificativa a presentar és la següent:
a) Compte justificatiu, d'acord amb el model normalitzat per a ADF que es podrà obtenir en qualsevol dependència del DAAM o al web http://www.gencat.cat/agricultura/ajuts/.
b) Memòria justificativa, d'acord amb el model normalitzat per a ADF que es podrà obtenir en qualsevol dependència del DAAM o al web http://www.gencat.cat/agricultura/ajuts/.
c) Original de les factures de les despeses o inversions imputades a la subvenció o documents de valor probatori equivalent en el tràfic jurídic mercantil o amb eficàcia administrativa, i la documentació que n'acrediti el pagament, incloses durant el període comprès entre l'últim dia de presentació de sol·licituds i la data límit per a justificar establertes a la convocatòria corresponent.
d) En cas de vehicles de segona mà, declaració del venedor respecte a l'origen dels béns i que no han estat objecte de cap subvenció nacional o comunitària.
10.4 Les factures o rebuts originals hauran de complir els requisits que estableix el Reial decret 1496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'impost sobre el valor afegit (BOE núm. 286, de 29.11-2003.)
10.5 L'efectivitat del pagament s'acreditarà, amb extractes o títols bancaris o comptables.
En cas de pagaments en metàl·lic aquests han de ser inferiors a 2.500,00 euros per proveïdor i es justificaran mitjançant rebuts de pagament, que inclouran l'expressió "rebut en metàl·lic", datades i signades, amb el NIF del cobrador.
10.6 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els sigui requerida pel DAAM.
10.7 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
10.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 7.4.
10.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.10 L'IVA queda exclòs de la subvenció si l'ADF no és el destinatari final i se'l pot deduir.
10.11 Es procedirà al pagament de la subvenció amb un import proporcional a l'execució de les actuacions, sempre que s'hagi donat compliment a la finalitat de les concedides.
—11 Invalidesa de la resolució de concessió i reintegrament de les quantitats percebudes indegudament
11.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
11.2 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment procedirà el reintegrament en el supòsit establert a l'article 30.2 del Reglament (UE) núm. 65/2011, de la Comissió de 27 de gener.
11.3 El reintegrament de les quantitats percebudes indegudament es regeix per l'establert en el Decret legislatiu 3/2002, de 24 de desembre, i per allò que resulti aplicable de la Llei 38/2003, de 17 de novembre, i les normes de desenvolupament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i el procediment administratiu comú, sens perjudici de les especialitats que estableixi la normativa aplicable en matèria de subvencions.
D'acord amb l'article 30 del Reglament (UE) 65/2011, de la Comissió, de 27 de gener de 2011, en els supòsits en que la diferència entre l'import de la subvenció que es correspon amb la inversió justificada presentada per la persona beneficiària i l'import de la subvenció que es correspon amb la inversió justificada després dels controls d'admissibilitat superi el 3%, s'aplicarà una reducció a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
Aquestes reduccions també s'aplicaran a les despeses no subvencionables identificades durant els controls realitzats sobre el terreny i a posteriori.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar el material per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
D'acord amb l'article 30.2 del Reglament (UE) 65/2011, de la Comissió, de 27 de gener, si es descobreix que la persona beneficiària ha efectuat deliberadament una declaració falsa, l'operació de què es tracti restarà exclosa de l'ajut i es recuperaran tots els imports que s'hagin abonat per l'esmentada operació.
A més, la persona beneficiària restarà exclosa de l'ajut per la mesura en qüestió durant l'any civil de què es tracti i durant l'any següent.
Sens perjudici de l'establert al paràgraf anterior, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
Equip de localitzacions en els vehicles.
Els requeriments principals de l'equip de localització són:
Connector multifunció: alimentació, entrada i sortida àudio i senyals PTT
Cable d'alimentació amb fusible
1 connector D815 mascle multifunció
Equip configurable per web a través del port Ethernet
L'equip ha d'actuar com a servidor web per a la seva configuració i monitorització
Programari actualitzable a través del port Ethernet
Poder emmagatzemar fins a 2000 punts de posició (històric de ruta)
Permetre configurar les condicions de guardat d'històric a través de missatges rebuts del centre de control o a través del port Ethernet
Permetre descarregar l'històric a través de missatges pel canal PMR o pel port Ethernet
Permetre configurar l'enviament de posició instantània
Equips mòbils de banda 80 MHz. (*).
Equips portàtils de banda 80 MHz. (*).
(*) Tots els equips han de complir amb la normativa europea en matèria de telecomunicacions.
S'exclouen qualsevol tipus d'aparell de telefonia mòbil, així com aparells de radioaficionat i els repetidors.
Grups autònoms (remolcs amb capacitat de transport d'aigua i d'impulsió).
Màquines remolcades per tractor (cubes amb capacitat d'impulsió d'aigua o de transport).
Equips portàtils (Kits vehicle, màquines suspeses per tractors)
Motxilles per extinció grogues.
Motxilles portamànegues grogues.
Mànegues 25 DN (UNE 23/091), mànegues 45 DN, mànegues 70 DN amb ràcord tipus Barcelona de color verd.
Llances amb regulació de cabal i de tipus multiefecte.
Canvi de la cisterna, bomba o armaris portamànegues per a cubes i camionetes (vehicles pick-up).
Adquisició de vehicles (vehicles 4x4 i tractors) de segona mà (***).
(**) Tots els vehicles han d'estar pintats amb el color groc (RAL 1023)
(***) Tots els vehicles han d'estar pintats amb el color groc (RAL 1023), el seu preu no ha de ser superior al valor de mercat ni al cost dels vehicles nous similars i reunirà les característiques tècniques necessàries per a l'operació.